Viborger Samler, 1845-10-14
Den ad overordentlig Vei til Paris ankomne algierske Moniteur af 30te Septbr. stadfæster ei alene, at AbdelKader har gjort et Jndfald i det franske Gebeet, men bringer tillige den nedslaaende Efterretning om Tilintetgjørelsen af et i et Baghold lokket, 450 Md. stærkt, Detaschement og en Opstand en masse af Stammerne i de vestlige Egne af Algerien eller i det mindste af Stammerne i Provindsen Tlemeen ved den maroccanske Grændse. Oberst Montagnac. Chef for den befæstede Post Djemma Gazauet, havde af en underkastet Araber høvding, hvis Troskab der hidtil ingen Grund havde været til at betvivle, erholdt den vigtige Efterretning, at Abdel Kader i Spidsen for et lidet Antal Krigere havde søgt et Tilflugtsted i Omegnen, hvor han let kunde overrumples og tages tilfange. (Moniteuren siger at Nabostammerne havde anraabt om Montagnacs Understøttelse imod Abdel Kader. Moniteuren melder fremdeles kun Tilintetgjørelsen af Colonnen uden at meddele følgende detaillerende Efterretninger, som "Börsenhallehar øst af algierske Beretninger af 1ste Octbr., og som directe ere over Marseille ankomne til London og over Hull tilstillede Redactionen for Børsenhalle". Oberst Montagnae fulgte den forræderske Jndbydelse, og rykkede ud i Spidsen for den 8de Bataillon af Orleansjægerne og 2 Escadroner Husarer; i Alt 450 Md. - Da de vare ankomne til Marabut Sidi Brohim, 3 Mile fra DjemmaGazaonet, saae de sig pludselig angrebne af talløse Rytter hobe og Sværme af Kabylerne; det var Addeel Kader i Spidsen for alle sine Stridskræfter og for alle de fra de vilde Kabylstammer i det Maroccanske Rige samlede Hielpetropper. Montagne lod kjækt angribe for at gjennembryde, Hobene. Kampen var frygtelig, men kort, snart overvældedes Officererne og Soldaterne af de uhyre Masser, og straktes, gjennemborede af en fra alle Sider faldende Kugleregn til Jorden; kun 80 Jægere, anførte af Capitain Goreaux, den eneste, ikke faldne Officier, sloge sig, trods alle Fiendens Anstrengelser, igjennem til et Marabut i Nærheden, og forgjeves bestræbte Abdel Kader sig forat tage denne Post. Jgjennem de med Sabler og Bajonetter anbragte Skydehuller modtoges han af en saa godt vedligeholdt og vel rettet Geværild, at han omsider blev nødt til at opgive en Beleiring, der kostede ham saa mange Mennesker. TreGange havde han opfordret de Beleirede til at overgive sig. Disse faa Tappre, som, sammenpressede i samfulde 2 Dage, havde uden Søvn, uden Fødemidler og uden Vand, udholdt den talløse Fiendes Angreb, forkastede ethvert Forslag om at strække Vaaben, endskjøndt Abdel Kader lod dem erklære, at ikke et Haar skulde krummes paa deres Hoveder, fordi, sagde han, "J ere saa menneskelige imod fangne Muselmænd." – Abdel Kader trak sig med uforrettet Sag tilbage; dog efterlod han en anseelig Afdeling for at blokere Posten. Hans Afmarsch var Signalet for de Beleirede til at gjøre et Udfald; den lille Helleskare, en bedre Skjebne værdig, banede sig med Bajenetten Vei igjennem Angriberne, og toge deres Retning imod Djemma-Gazaouet. Men en halv Miil fra denne Post bleve de angrebne af en ny Skare Kabyler. Først faldt Helten Goreaux, og de modige Krigere, der ikke vilde efterlade hans Legeme i Fiendernes Hænder, faldt fegtende ved Siden af Liget. Jmidlertid havde man i Djemma-Gazouet hørt Geværilden, og tillige havde den eneste fra Blodbadet ved Sidi Brahim undkomne Husar bragt Efterretning om Blodbadet. Den øvrige Deel af Garnisonen i Diemma - 150 Md. - ankom nu paa Kamppladsen, og forefandt kun 12 Md., der fortsatte Kampen. At redde og udfrie disse, var et Øiebliks Sag Af de 450 Md., som lokkedes i det forræderske Baghold, ere kun 14 komme derfra med Livet. Alle Stammerne i Vesten have grebet til Vaaben. General Cavaignat, der med 1300 Bajonnetter var marscheret imod Trarastammen, har maattet udholde 2 varme Fegtninger, i den ene af disse var Obersteen for Zuarebataillonen, Peyragai, falden. Ved Efterretningen herom har Jnterimsgeneralgouverneuren, General Lamoriciere. strax indskibet sig med 3 Batailloner af det 6te lette Regiment paa Dampskibet Tarlare;" og 2 andre Batailloner ere senere fulgte efter paa 2de Dampskibe. - Ogsaa Opstanden af Flittadstammerne og de mindre gunstige Begivenheder have stadfæstet sig; Stammerne i Divisionen Orleansville staae ligeledes under Vaaben, fanatiserede af en Scheris. Oberst Saint Arnaud er allerede rykket i Felten. Lamoriciere har ladet indskibe 2 Batailloner, for at forstærke Obersteen. En Hærcolonne stod færdig til at understøtte General Maren og falde Stammerne i i Ryggen. Divisionen Mascara er rolig.